CELEX: 32008D0677
Language: hu
Date: 2008-07-28 00:00:00
Title: 2008/677/EK: A Bizottság határozata ( 2008. július 28. ) a hasított sertések franciaországi osztályozási módszereinek engedélyezéséről szóló 2006/784/EK határozat módosításáról (az értesítés a C(2008) 3803. számú dokumentummal történt)

19.8.2008   
            
            
               HU
            
            
               Az Európai Unió Hivatalos Lapja
            
            
               L 221/30
            
         
      A BIZOTTSÁG HATÁROZATA
   
   (2008. július 28.)
   a hasított sertések franciaországi osztályozási módszereinek engedélyezéséről szóló 2006/784/EK határozat módosításáról
   (az értesítés a C(2008) 3803. számú dokumentummal történt)
   (Csak a francia nyelvű szöveg hiteles.)
   (2008/677/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 2006/784/EK bizottsági határozat (2) hét hasítottsertés-osztályozási rendszert engedélyez Franciaországban.
            
         
               (2)
            
            
               Franciaország kérte a Bizottságtól, hogy – a mérési műveletek egyszerűsítése céljából – engedélyezze a hasított sertések osztályozására szolgáló „Capteur Gras/Maigre – Sydel (CGM)” módszerben használt képlet másikkal való helyettesítését, és ennek érdekében a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (3) 3. cikkének (3) bekezdésében előírt jegyzék második fejezetének benyújtásával ismertette boncolásos vizsgálatainak eredményeit.
            
         
               (3)
            
            
               A kérelem értékelése alapján megállapítható, hogy teljesülnek a szóban forgó osztályozási módszer engedélyezéséhez szükséges feltételek.
            
         
               (4)
            
            
               Ezért a 2006/784/EK határozatot ennek megfelelően módosítani kell.
            
         
               (5)
            
            
               Az ebben a határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2006/784/EK határozat melléklete e határozat mellékletének megfelelően módosul.
   2. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2008. július 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 318., 2006.11.17., 27. o. A legutóbb a 2008/293/EK határozattal (HL L 98., 2008.4.10., 16. o.) módosított határozat.
   
      (3)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      A 2006/784/EK határozat mellékletében az 1. rész (Capteur Gras/Maigre – Sydel (CGM) módszerről szóló) 3. pontja helyébe a következő szöveg lép:
      
         
                     „3.
                  
                  
                     A hasított test színhústartalmát a következő képlet alapján kell kiszámítani:
                     
                        
                            = 62,19 – 0,729 G2 + 0,144 M2,
                     
                     ahol:
                     
                                 
                                    
                              
                              
                                 =
                              
                              
                                 a hasított test becsült színhústartalma százalékban,
                              
                           
                                 G2
                              
                              
                                 =
                              
                              
                                 a szalonna vastagsága (a bőrrel együtt) a hasított test középvonalától 6 cm távolságban, a hátulról számított harmadik és negyedik borda között mérve (milliméter),
                              
                           
                                 M2
                              
                              
                                 =
                              
                              
                                 az izom vastagsága a hasított test középvonalától 6 cm távolságban, a hátulról számított harmadik és negyedik borda között mérve (milliméter).
                              
                           A képlet a 45–125 kg tömegű hasított testekre érvényes.”